open-index/open-wikipedia-markdown huggingface dataset:
Αμαλία στη Βαυαρία

Η **Αμαλία** (γερμ. *Amalie in Bayern*, 24 Δεκεμβρίου 1865 - 26 Μαΐου 1912) του Οίκο του Βίττελσμπαχ ήταν δούκισσα εν Βαυαρία και με το γάμο της έγινε δούκισσα του Ούραχ.

## Βιογραφία
Η *Αμαλία Μαρία* γεννήθηκε το 1865 και ήταν το μοναδικό παιδί του Καρόλου Θεοδώρου εν Βαυαρία και της Σοφίας, κόρης του Ιωάννη της Σαξονίας. Η μητέρα της πέθανε το 1867. Το 1874 ο πατέρας της παντρεύτηκε τη Μαρία Ιωσηφίνα της Πορτογαλίας και απέκτησε πέντε παιδιά.

Ήταν ανιψιά της Ελισάβετ, Αυτοκράτειρας της Αυστρίας, και της Σοφίας Καρλόττας, Δούκισσας του Αλανσόν, και ήταν πολύ καλή φίλη με τις κόρες τους, Μαρία Βαλέρια της Αυστρίας και Λουίζα της Ορλεάνης. Η αυτοκτονία του εξαδέλφου της, αρχιδούκα Ροδόλφου, το 1889 τη συνετάραξε.

Το 1892 παντρεύτηκε το Γουλιέλμο Κάρολο του Ούραχ στο Τέγκερνζεε της Βαυαρίας. Απέκτησαν εννέα παιδιά. 

Έλαβε τιμητικές θέσεις ως προστάτης διάφορων οργανώσεων. Είχε μεγάλη αγάπη στη μουσική και καλές σχέσεις με το Ρίχαρντ Βάγκνερ, ενώ διατήρησε επικοινωνία με τις κόρες του. Προώθησε, ακόμη, το νεαρό συνθέτη Άντον Μπρούκνερ στην Αυλή του θείου της, Φραγκίσκου Ιωσήφ.

Το 1902 ολοκλήρωσε ένα κείμενο 160 σελίδων με τίτλο "*Αναμνήσεις της γιαγιάς*", όπου πραγματευόταν την ιστορία της οικογένειάς της από το 1808 έως το 1867 και επικεντρωνόταν στη γιαγιά της, Λουδοβίκα της Βαυαρίας, η οποία την είχε φροντίσει μετά το θάνατο της μητέρας της. Το κείμενο αυτό αποτέλεσε σημαντική πηγή για την μεταγενέστερη βιογραφία του πατέρα της και της θείας της, αυτοκράτειρα Ελισάβετ.

Το 1908 η πρωτότοκη κόρη της πέθανε σε νεαρή ηλικία και το επόμενο έτος πέθανε ο πατέρας της.

Πέθανε το 1912 σε ηλικία 46 ετών από πνευμονική εμβολή μετά τη γέννα του τελευταίου της παιδιού στη Στουτγάρδη. Ενταφιάστηκε στην κρύπτη του Ανακτόρου του Λούντβισχμπουργκ.

## Οικογένεια
Παντρεύτηκε το 1892 τον Γουλιέλμο Κάρολο, 2ο Δούκα του Ούραχ, και είχε τέκνα:
* Μαρία Γαβριέλλα (1893 - 1908).
* Ελισάβετ (1894 - 1962), παντρεύτηκε τον Κάρολο Αλοΰσιο του Λίχτενσταϊν.
* *Καρόλα* Χίλντα (1896 - 1980).
* Γουλιέλμος (1897 - 1957), Πρίγκιπας του Ούραχ.
* Κάρολος Γκέρο (1899 - 1981), Δούκας του Ούραχ.
* Μαργαρίτα (1901 - 1975).
* Αλβέρτος (1903 - 1969), Πρίγκιπας του Ούραχ.
* Εβεράρδος (1907 - 1969), Πρίγκιπας του Ούραχ.
* Ματθίλδη (1912 - 2001), παντρεύτηκε το Φρειδερίκο Κάρολο του Χόενλοε-Βάλντενμπουργκ-Σίλλινγκσφυρστ.

## Πρόγονοι

## Πηγές
* Darryl Lundy (28 Jan 2009). "Amalie Maria Herzogin in Bayern". *ThePeerage.com*. Retrieved 2009-05-28.
* Paul Theroff. "BAVARIA". *Paul Theroff's Royal Genealogy Site*. Retrieved 2009-05-28.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Κατηγορία:Κόμισσες της Βυρτεμβέργης
Κατηγορία:Γερμανίδες δούκισσες
Μαρία Γαβριέλα δούκισσα στη Βαυαρία

Η **Μαρία Γαβριέλλα** (γερμ. *Marie Gabrielle in Bayern*, 9 Οκτωβρίου 1878 - 24 Οκτωβρίου 1912) του Οίκου του Βίττελσμπαχ ήταν δούκισσα εν Βαυαρία και με το γάμο της έγινε πριγκίπισσα της Βαυαρίας.

## Βιογραφία
Η *Μαρία Γαβριέλλα Ματθίλδη Ισαβέλλα Θηρεσία Αντωνία Σαββίνα* γεννήθηκε στο Τέγκερνζεε της Βαυαρίας και ήταν το τρίτο παιδί και η τρίτη κόρη του Καρόλου Θεοδώρου εν Βαυαρία και της Μαρίας Ιωσηφίνας των Μπραγκάνσα, κόρης του Μιχαήλ Α΄ της Πορτογαλίας. Ήταν, ακόμη, ανιψιά της Ελισάβετ, Αυτοκράτειρας της Αυστρίας. Είχε τέσσερα αδέλφια, καθώς και μια μεγαλύτερη αδελφή, την Αμαλία, από τον πρώτο γάμο του πατέρα της με τη Σοφία της Σαξονίας. Μεγάλωσε κυρίως στο Κάστρο του Ποσσενχόφεν και είχε χαρούμενη παιδική ηλικία.

Το 1900 παντρεύτηκε το μακρινό της εξάδελφο, Ροβέρτο της Βαυαρίας, με τον οποίο απέκτησε πέντε παιδιά. Από τα παιδιά της μόνο το ένα επιβίωσε της παιδικής ηλικίας και ενηλικιώθηκε. Μετά το γάμο εγκαταστάθηκαν στο Μπάμπεργκ, όπου ο σύζυγός της ήταν διοικητής δύο σωμάτων στρατού. Ταξίδευαν συχνά, αλλά η Μαρία Γαβριέλλα αρρώστησε σοβαρά κατά το ταξίδι τους στην Ιαπωνία. Διαγνώστηκε με σκωληκοειδίτιδα και ανέρρωσε πλήρως.

Απεβίωσε το 1912 σε ηλικία 34 ετών στο Σορρέντο από νεφρική ανεπάρκεια, πέντε μήνες μετά την αδελφή της, Αμαλία, και ένα μήνα μετά τον αδελφό της, Φραγκίσκο Ιωσήφ. Ενταφιάστηκε στην οικογενειακή κρύπτη των Βίττελσμπαχ στο Ναό των Θεατίνων, στο Μόναχο.

Από τα τέσσερα παιδιά της μονάχα ο δεύτερος γιος της, Αλβέρτος, επιβίωσε και ενηλικιώθηκε.

## Οικογένεια
Παντρεύτηκε το 1900 το Ροβέρτο της Βαυαρίας και είχε πέντε τέκνα:
* *Λεοπόλδος* Μαξιμιλιανός Λουδοβίκος Κάρολος (1901 - 1914), πέθανε από πολιομυελίτιδα.
* *Ιρμινγάρδη* Μαρία Θηρεσία Ιωσηφίνα Καικιλία Αδελαΐδα Μιχαέλα Αντωνία Αδελγόνδη (1902 - 1903), πέθανε από διφθερίτιδα.
* Αλβέρτος (1905 - 1996), Δούκας της Βαυαρίας.
* θνησιγενής κόρη (6 Δεκεμβρίου 1906).
* *Ροδόλφος* Φρειδερίκος Ροβέρτος (1909 - 1912), πέθανε από διαβήτη.

## Πρόγονοι

## Πηγές
* "Prince Ruprecht Married" (PDF), *[[The New York Times]]*, Munich, 10 July 1900
* "Bavarian Royalties Coming to America" (PDF), *The New York Times*, Munich, 9 May 1903

## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Δούκισσες στη Βαυαρία
Σοφία της Σαξονίας, δούκισσα στη Βαυαρία

Η **Σοφία** (γερμ. *Sophia von Sachsen*, 15 Μαρτίου 1845 - 9 Μαρτίου 1867) του Οίκου των Βέττιν ήταν πριγκίπισσα της Σαξονίας και με το γάμο της έγινε δούκισσα εν Βαυαρία.

## Βιογραφία
Η *Σοφία Μαρία Φρειδερίκη Αυγούστα Λεοπολδίνη Αλεξανδρινή Ερνεστίνη Αλβερτίνα Ελισάβετ* ήταν το ένατο παιδί και η έκτη κόρη του Ιωάννη της Σαξονίας και της Αμαλίας Αυγούστας, κόρης του Μαξιμιλιανού Α΄ Ιωσήφ της Βαυαρίας.

### Γάμος
Στις 11 Φεβρουαρίου 1865 παντρεύτηκε τον Κάρολο Θεόδωρο, Δούκα εν Βαυαρία, που ήταν πρώτος ξάδελφός της (οι μητέρες τους ήταν αδελφές) και μετέπειτα οφθαλμίατρος. Καθώς ο αδελφός του, Λουδοβίκος Γουλιέλμος, είχε απαρνηθεί το δικαίωμα διαδοχής για να προχωρήσει σε μοργανατικό γάμο το 1859, ο Κάρολος Θεόδωρος πέρασε πρώτος στη διαδοχή και έλαβε εκτάσεις γης και κεφάλαια που εθιμοτυπικά μεταφέρονταν στο διάδοχο του τίτλου του *[[Δούκας|δούκα]] εν [[Βασίλειο της Βαυαρίας|Βαυαρία]]*. Συνεπώς, η Σοφία είχε τον τίτλο της *δούκισσας εν Βαυαρία*.

Δέκα μήνες μετά το γάμο γέννησε μια κόρη, όμως ο τοκετός προκάλεσε σοβαρά αναπνευστικά προβλήματα στη Σοφία. Παρ' όλα αυτά ανέρρωσε, αλλά ο οργανισμός της ήταν αρκετά εξασθενημένος.

### Θάνατος
Ένα χρόνο αργότερα αρρώστησε από γρίπη. Πέθανε λίγες μέρες πριν τα 22α γενέθλιά της το 1867. Ενταφιάστηκε στο Αββαείο Τέγκερνζεε στη Βαυαρία.

Ο σύζυγός της ήταν απαρηγόρητος και δεν παντρεύτηκε παρά επτά χρόνια αργότερα και απέκτησε άλλα πέντε παιδιά, εκ των οποίων η μεγαλύτερη κόρη του έλαβε το όνομα "Σοφία".

## Οικογένεια
Παντρεύτηκε το 1865 τον εξάδελφό της, Κάρολο Θεόδωρο εν Βαυαρία, και είχε ένα τέκνο:
* Αμαλία (1865 - 1912), παντρεύτηκε τον Γουλιέλμο Κάρολο, Δούκα του Ούραχ, Βασιλιά της Λιθουανίας.

## Πηγές
* Darryl Lundy (28 Jan 2009). "Sophie Marie Prinzessin von Sachsen". *ThePeerage.com*. Retrieved 2009-05-27.
* Paul Theroff. "SAXONY". *Paul Theroff's Royal Genealogy Site*. Retrieved 2009-05-27.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες στη Βαυαρία
Κατανομή ομάδων αίματος ανά χώρα

Αυτός ο κατάλογος αφορά την **κατανομή των ομάδων αίματος** μεταξύ χωρών και περιοχών. Ομάδα αίματος είναι ταξινόμηση του αίματος, με βάση την παρουσία και την απουσία αντισωμάτων και κληρονομικών αντιγονικών ουσιών στην επιφάνεια των ερυθρών αιμοσφαιρίων. Τα αντιγόνα αυτά μπορεί να είναι πρωτεΐνες, υδατάνθρακες, γλυκοπρωτεΐνες ή γλυκολιπίδια, ανάλογα με το σύστημα ομάδας αίματος.

## Κατανομή ομάδων αίματος ABO και Rh ανά χώρα (μέσος όρος πληθυσμού)

## Χάρτες του αλληλόμορφου γονιδίου ABO μεταξύ αυτοχθόνων πληθυσμών

Αρχείο:Map of blood group a.gif|Χάρτης του αλληλόμορφου γονιδίου Αμεταξύ αυτοχθόνων πληθυσμών
Αρχείο:Map of blood group b.gif|Χάρτης του αλληλόμορφου γονιδίου Βμεταξύ αυτοχθόνων πληθυσμών
Αρχείο:Map of blood group o.gif|Χάρτης του αλληλόμορφου γονιδίου Ομεταξύ αυτοχθόνων πληθυσμών


## Παραπομπές


Κατηγορία:Αίμα
Κατηγορία:Γενετική του ανθρώπου
Ίθροταμπανταλαγκ Βεστμανάεϊγια

Η **Ίθροταμπανταλαγκ Βεστμανάεϊγια** (ισλανδικά:*Íþróttabandalag Vestmannaeyja*), γνωστή ως **ΙΜΒ** (*ÍBV*) είναι ισλανδικός σύλλογος από το Βέστμανεγιαρ στα νότια παράλια της Ισλανδίας, που ιδρύθηκε το 1903 με την επωνυμία «Κνάτσπινουφελαγκ Βεστμανάεϊγια» από τον Δρ. Μπιέργκουλφουρ Όλαφσον, καθιστώντας τη δεύτερη παλαιότερη ομάδα στην Ισλανδία. Διαθέτει ομάδες γυναικών και ανδρών που αγωνίζονται σε διάφορα αθλήματα, αλλά είναι περισσότερο γνωστή για τα τμήματα ποδοσφαίρου και χειροσφαίρισης. 

## Ποδόσφαιρο

### Ποδόσφαιρο ανδρών
Η ομάδα ποδοσφαίρου ανδρών της ΙΜΒ έχει κερδίσει τρεις φορές το πρωτάθλημα Ισλανδίας, το 1979, το 1997 και το 1998. Αυτή τη στιγμή αγωνίζεται στην κορυφαία κατηγορία. 

### Ποδόσφαιρο γυναικών
Η ομάδα ποδοσφαίρου γυναικών της ΙΜΒ αγωνίζεται στην κορυφαία κατηγορία από το 2011. Έχει κερδίσει το Κύπελλο Ισλανδίας δύο φορές, το 2004  και το 2017. 

## Χειροσφαίριση

### Χειροσφαίριση ανδρών
Η ομάδα χειροσφαίρισης ανδρών της ΙΜΒ κέρδισε το εθνικό πρωτάθλημα το 2014 και το 2018. 

### Χειροσφαίριση γυναικών
Η ομάδα χειροσφαίρισης γυναικών της ΙΜΒ έχει κερδίσει τέσσερις φορές το εθνικό πρωτάθλημα, το 2000, το 2003, το 2004 και το 2006. 

## Καλαθοσφαίριση

### Καλαθοσφαίριση ανδρών

#### Διακρίσεις

* **2η κατηγορία (2)**: 

: 1977, 19991

1 Ως ÍV 

## Εξωτερικοί σύνδεσμοι

* Επίσημος ιστότοπος 

## Παραπομπές


Κατηγορία:Ιδρύσεις ποδοσφαιρικών ομάδων το 1903
Κατηγορία:Ποδοσφαιρικές ομάδες Ισλανδίας
Κατηγορία:Ισλανδικοί σύλλογοι καλαθοσφαίρισης
Τσου Φανγκγιού

O **Τσου Φανγκγιού** (*Zhu Fangyu*, κινεζικά:朱芳雨, πινγίν:*Zhū Fāngyǔ*) είναι Κινέζος πρώην επαγγελματίας καλαθοσφαιριστής, ο οποίος πέρασε όλη τη σταδιοδρομία του με τους Γκουανγκντόνγκ Σάουθερν Τάιγκερς στο Πρωτάθλημα Κίνας (CBA). Ονομάστηκε «Βροχή Τριπόντων», λόγω της ικανότητάς του να σημειώνει τρίποντα σε κρίσιμες στιγμές κατά τη διάρκεια των αγώνων. Αγωνιζόταν ως σμολ φόργουορντ. 

## Επαγγελματική σταδιοδρομία
Κατά τη διάρκεια της 18ετούς σταδιοδρομίας του, ο Τσου βοήθησε τους Γκουανγκντόνγκ Σάουθερν Τάιγκερς να κερδίσουν οκτώ τίτλους CBA, οι οποίοι ήταν σε ισοβαθμία οι περισσότεροι στην ιστορία του πρωταθλήματος κατά τη στιγμή της απόσυρσης του. Ονομάστηκε τέσσερις φορές ο Πολυτιμότερος Παίκτης των Τελικών CBA - το 2005, το 2008, το 2009 και το 2010 - και κέρδισε το βραβείο του Πολυτιμότερου Παίκτη της κανονικής περιόδου CBA τις σεζόν του 2008 και του 2012. 

Στις 19 Φεβρουαρίου του 2016, σε έναν αγώνα εναντίον των Σαντόνγκ Γκόλντεν Σταρς, ο Τσου έγινε ο πρώτος παίκτης στην ιστορία του CBA που σημείωσε περισσότερους από 11.000 πόντους σταδιοδρομίας, αφού προηγουμένως είχε γίνει ο πρώτος που ξεπέρασε το ορόσημο των 10.000 πόντων. 

Ο Τσου αποσύρθηκε στο τέλος της σεζόν του 2016-17 ως ηγέτης του CBA σε αγώνες που έπαιξε (698), σε πόντους που σημειώθηκαν (11.165) και σε εύστοχα τρίποντα (1.607), καθώς επίσης και ισοφάρισε το ρεκόρ των περισσότερων σεζόν με την ίδια ομάδα (18). Στη συνέχεια, έγινε ο γενικός διευθυντής για τους Σάουθ Τάιγκερς. 

## Διεθνής σταδιοδρομία
Ο Τσου ήταν μακροχρόνιο μέλος της Εθνικής Κίνας. Υπήρξε ο καλύτερος σουτέρ τριπόντων της ομάδας, βοηθώντας την Κίνα να κερδίσει το χρυσό στους Ασιατικούς Αγώνες του 2006 και του 2010, καθώς και στο Ασιατικό Πρωτάθλημα του 2011. Επίσης, έπαιξε με την Κίνα στους Ολυμπιακούς Αγώνες του 2004, του 2008 και του 2012, καθώς και στα Παγκόσμια Πρωταθλήματα του 2002 και του 2006. 

## Προσωπική ζωή
Ο Τσου ήταν παντρεμένος με την αθλήτρια της ρυθμικής γυμναστικής Χου Μέι, την οποία συνάντησε στους Θερινούς Ολυμπιακούς Αγώνες του 2004, από το 2008 έως το 2013. Απέκτησαν 2 παιδιά πριν από το διαζύγιό τους, το οποίο εκδόθηκε λόγω ισχυρισμών απιστίας. 

## Παραπομπές


## Εξωτερικοί σύνδεσμοι

* Προφίλ στο Asia-Basket.com 
* Προφίλ στο China.org

Κατηγορία:Κινέζοι καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Καλαθοσφαιριστές Γκουανγκντόνγκ Σάουθερν Τάιγκερς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές Εθνικής Κίνας
Επαρχία Λαγκουάτ

Το **Λαγκουάτ** () είναι επαρχία (*[[βιλάγια]]*) στην κεντρική Αλγερία. Το όνομα μεταφράζεται ως «οι οάσεις». Πρωτεύουσα της είναι η πόλη Λαγκουάτ, ενώ άλλες πόλεις είναι οι Αφλού, Χασί Ρ'μελ, Αΐν Μαντί, Κουρντάν και Μεχαρέγκ. Σύμφωνα με την απογραφή του 2008 έχει 455.602 κατοίκους.
## Διοικητική διαίρεση
Η επαρχία χωρίζεται σε 10 διαμερίσματα (*νταΐρες*), τα οποία χωρίζονται περαιτέρω σε 24 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αφλού
# Αΐν Μαχντί
# Μπριντά
# Ελ Γκισά
# Γκελτέτ Σιντί Σαάντ
# Χασί Ρ'Μελ
# Κσαρ Ελ Χιράν
# **[[Διαμέρισμα Λαγκουάτ|Λαγκουάτ]]**
# Ουέντ Μορά
# Σιντί Μαχλούφ

### Κοινότητες

# Αφλού
# Αΐν Μαντί
# Αΐν Σιντί Αλί
# Μπεϊντά
# Μπριντά
# Ελ Ασαφιά
# Ελ Γκισά
# Ελ Χουαϊτά
# Γκελτάτ Σιντί Σαάντ
# Χατζ Μεχρί
# Χασί Ντελάα
# Χασί Ρ'Μελ
# Χενέγκ
# Κσαρ Ελ Χιράν
# **[[Λαγκουάτ]]**
# Μεχαρέγκ
# Ουέντ Μορά
# Ουέντ Μ'Ζι
# Σεμπγκάγκ
# Σιντί Μπουζίντ
# Σιντί Μαχλούφ
# Τατζεμούτ
# Τατζρουνά
# Ταουιλά

## Παραπομπές



Λαγκουατ
Ανδρέας Αραούζος

Ο **Ανδρέας Αραούζος** ήταν Ελληνοκύπριος πολιτικός. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Ανδρέας Αραούζος γεννήθηκε το 1906 στη Λεμεσό. Πατέρας του ήταν ο Σπύρος Αραούζος, ενώ ο Ανδρέας Αραούζος ήταν θείος του Σπύρου Κυπριανού. Φοίτησε στο Ελληνικό Γυμνάσιο Λεμεσού και στην Αμερικανική Ακαδημία Λάρνακας. Σπούδασε στο Πανεπιστήμιο της Λωζάνης. 

Το 1943 εγκαταστάθηκε στη Λευκωσία. Εξελέγη μέλος του δημοτικού συμβουλίου Λευκωσίας. Το 1949 εξελέγη αντιδήμαρχος Δήμου Λευκωσίας. Διετέλεσε πρόεδρος της Εμποροβιομηχανικής Ομοσπονδίας Κύπρου, διευθυντής της εταιρείας «Χάλλ, Μπλάυθ, Αραούζος Λτδ» και μέλος του συμβουλίου διευθυντών της ΚΕΟ Λτδ.

Απεβίωσε στις 10 Μαρτίου 1968 από καρδιακή προσβολή.

## Πολιτική διαδρομή
Στις 16 Αυγούστου 1960 διορίστηκε Υπουργός Εμπορίου και Βιομηχανίας στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 10 Μαρτίου 1968, ημέρα του θανάτου του, λίγες μέρες μετά την έναρξη της Κυβέρνησης Αρχιεπισκόπου Μακαρίου Γ΄ 1968. Ως υπουργός, προώθησε τις εμπορικές σχέσεις της Κύπρου με διάφορες χώρες, καθώς και την ανάπτυξη του τουρισμού, παρά τις δύσκολες συνθήκες που επικρατούσαν τότε. Πήρε μέρος σε διεθνείς διασκέψεις και υπουργικές συνόδους και ανέλαβε διάφορες αποστολές στο εξωτερικό. Ακόμη, αναπληρούσε άλλους υπουργούς κατά την απουσία τους, και κυρίως τον Υπουργό Εξωτερικών.

## Παραπομπές

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Κυβέρνηση Αρχιεπισκόπου Μακαρίου Γ΄ 1968
Υγιεινή

Η **υγιεινή** είναι μια σειρά πρακτικών οι οποίες στοχεύουν στην διατήρηση της καλής υγειονομικής κατάστασης. Ο Παγκόσμιος Οργανισμός Υγείας (ΠΟΥ) ορίζει την υγιεινή ως καταστάσεις και πρακτικές που βοηθούν στη διατήρηση της καλής υγείας και την πρόληψη της εξάπλωσης των ασθενειών. Η **προσωπική υγιεινή** αναφέρεται στην διατήρηση της καθαριότητας του οργανισμού.

Πολλοί άνθρωποι θεωρούν ότι οι έννοιες της καθαριότητας και της υγιεινής είναι το ίδιο, αλλά η υγιεινή είναι ένας ευρύς όρος. Η έννοια της υγιεινής συμπεριλαμβάνει και άλλες προσωπικές συνήθειες, όπως τη συχνότητα με την οποία κάνει μπάνιο ένας άνθρωπος, πόσο συχνά πλένει τα χέρια του, κόβει τα νύχια του και πλένει τα ρούχα. Η υγιεινή επίσης περιλαμβάνει την διατήρηση της καθαριότητας των επιφανειών του σπιτιού και του χώρου εργασίας, καθώς και την αποτροπή εμφάνισης παθογόνων οργανισμών.

Μερικές τακτικές πρακτικές υγιεινής θεωρούνται καλές συνήθειες από μια κοινωνία, ενώ η αμέληση της υγιεινής μπορεί να θεωρηθεί ως ασεβής ή απειλητική.

## Παραπομπές
Μικρό Καβουρονήσι Μυκόνου

Το **Μικρό Καβουρονήσι** είναι μικρή ακατοίκητη βραχονησίδα στο δυτικό τμήμα του νησιού της Μυκόνου.

Βρίσκεται απέναντι από τη Χώρα της Μυκόνου, ενώ δίπλα της υπάρχουν οι βραχονησίδες Κάβουρας και Άγιος Γεώργιος. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Έχει υψόμετρο 0 μέτρα από την επιφάνεια της θάλασσας και πετρώδες έδαφος χωρίς καθόλου βλάστηση.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Πασχάλης Πασχαλίδης

Ο **Πασχάλης Πασχαλίδης** ήταν Ελληνοκύπριος πολιτικός. Διετέλεσε Υπουργός Εμπορίου και Βιομηχανίας της Κύπρου στην μεταβατική περίοδο πριν την ανεξαρτησία της χώρας.

## Βιογραφικά στοιχεία
Ο Πασχάλης Πασχαλίδης γεννήθηκε το 1929 στο Πραστειό Αμμοχώστου. Φοίτησε στο Παγκύπριο Γυμνάσιο. Στη συνέχεια σπούδασε οικονομικές και πολιτικές επιστήμες στο Λονδίνο.

Την περίοδο 1952-54 εργάστηκε στην Ελληνική Μεταλλευτική Εταιρεία (ΕΜΕ). To 1954 προσελήφθη ως Γραμματέας της Εθναρχίας. Ήταν στενός συνεργάτης του Αρχιεπισκόπου Μακαρίου Γ΄. 

Επιπρόσθετα, διετέλεσε πρόεδρος της Ελληνικής Μεταλλευτικής Εταιρείας (ΕΜΕ). Κατά τη διάρκεια της θητείας του ιδρύθηκε η Ελληνική Τράπεζα (1975).

## Πολιτική διαδρομή
Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Πασχάλης Πασχαλίδης ανέλαβε το Εμπορίου και Βιομηχανίας για την περίοδο 2 Απριλίου 1959 - 15 Αυγούστου 1960.

Διεκδίκησε το αξίωμα του προέδρου της Κυπριακής Δημοκρατίας στις προεδρικές εκλογές του 1993, ως υποψήφιος του ΔΗΚΟ και της ΕΔΕΚ. Ωστόσο, δεν κατάφερε να περάσει στον β΄ γύρο.

## Παραπομπές

## Πηγές
*

|-

Κατηγορία:Κύπριοι πολιτικοί
Αθανάσιος Τσουκαντάς

Ο **Αθανάσιος Τσουκαντάς** του Γεωργίου (1937-) είναι Έλληνας γιατρός και πολιτικός, ο οποίος υπηρέτησε ως βουλευτής και υφυπουργός. 

## Βιογραφία
Εξελέγη βουλευτής Υπολοίπου πρώην Δήμου Αθηναίων με τη Νέα Δημοκρατία στις εκλογές του 1974 και επανεξελέγη στις εκλογές του 1977 στην Β΄ Αθηνών..

Υπηρέτησε ως υφυπουργός Κοινωνικών Υπηρεσιών στην κυβέρνηση του Γεωργίου Ράλλη από τις 10 Μαΐου 1980 ως τις 17 Σεπτεμβρίου 1981.

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικών Υπηρεσιών
Φλόρενς Πιου

Η **Φλόρενς Πιου** (αγγλ: *Florence Pugh*), (γενν. 3 Ιανουαρίου 1996) είναι Αγγλίδα ηθοποιός. Οι διακρίσεις της περιλαμβάνουν υποψηφιότητες για ένα Βραβείο Όσκαρ και δύο BAFTA.

Αφού έκανε το υποκριτικό της ντεμπούτο στην δραματική ταινία *The Falling* (2014), η Πιου έλαβε θετικές κριτικές για τους πρωταγωνιστικούς της ρόλους στην ανεξάρτητη δραματική ταινία *Λαίδη Μακμπέθ* (2016) και στην μίνι τηλεοπτική σειρά *Η Μικρή Τυμπανίστρια* (2018). Η διεθνής της αναγνώριση ήρθε με τους ρόλους της ως η επαγγελματίας παλαίστρια Πέιτζ στην αθλητική ταινία *Παλεύοντας με την Οικογένειά μου* (2019), ως μία απεγνωσμένη γυναίκα στην ταινία τρόμου *Μεσοκαλόκαιρο*, και ως Έιμι Μαρτς στην δραματική ταινία εποχής *[[Μικρές Κυρίες (ταινία, 2019)|Μικρές Κυρίες]]. Για τον τελευταίο ρόλο, έλαβε υποψηφιότητα για [[Όσκαρ Β´ Γυναικείου Ρόλου]]

Η Πιου υποδύθηκε την Γελένα Μπελόβα, στο [[Κινηματογραφικό Σύμπαν της Marvel]], πρωταγωνιστώντας στις ταινίες *Black Widow* (2021) και *Thunderbolts** (2025), αλλά και στην μίνι τηλεοπτική σειρά του [[Disney+]] *Hawkeye* (2021). Στις πιο εμπορικές της κυκλοφορίες, δάνεισε την φωνή της στην Χρυσομαλλούσα στο *Ο Παπουτσωμένος Γάτος: Η Τελευταία Επιθυμία* (2022) και υποδύθηκε την Τζιν Τάτλοκ στο *Οπενχάιμερ* (2023) και την Πριγκίπισσα Ιρουλάν στο ** (2024). Επίσης συνέχισε να λαμβάνει θετικές κριτικές για τον ρόλο της σε δραματικές ταινίες όπως το *Ζούμε τη Στιγμή'' (2024).

## Φιλμογραφία

### Τηλεόραση

## Παραπομπές


## Εξωτερικοί σύνδεσμοι

* 

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Βρετανοί απόδημοι στις Ηνωμένες Πολιτείες
Τσιώλης

Το ελληνικό επώνυμο **Τσιώλης** μπορεί να αναφέρεται στα παρακάτω πρόσωπα:

* Ευάγγελος Τσιώλης (γενν. 1981), ποδοσφαιριστής, γιος του Σάκη Τσιώλη
* Σάκης Τσιώλης (γενν. 1959), πρώην διεθνής ποδοσφαιριστής και νυν προπονητής ποδοσφαίρου
* Σταύρος Τσιώλης (1937-2019), σκηνοθέτης και σεναριογράφος

Κατηγορία:Ελληνικά επώνυμα
Αλέξανδρος Νικολαΐδης (καλαθοσφαιριστής)

*Για τον αθλητή του [[Τάε Κβον Ντο|τάε κβον ντο]] δείτε: [[Αλέξανδρος Νικολαΐδης]]*

Ο **Αλέξανδρος Νικολαϊδης** (γενν. στις 21 Αυγούστου 2002) είναι Έλληνας επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Πανιώνιο.

## Επαγγελματική σταδιοδρομία
Αφού έπαιξε στις μικρές κατηγορίες με τα Εκπαιδευτήρια Μαντουλίδη, ο Νικολαΐδης ξεκίνησε την επαγγελματική σταδιοδρομία του το 2019, κατά τη διάρκεια της σεζόν 2019-20, με τον Ολυμπιακό Β στην Α2 Εθνική, την δεύτερη ομάδα του Ολυμπιακού, ο οποίος συμμετέχει στην Ευρωλίγκα. Ο Νικολαΐδης έκανε το ντεμπούτο του στην Ευρωλίγκα, με τον Ολυμπιακό, στις 4 Φεβρουαρίου 2020, σε έναν αγώνα εναντίον της λιθουανικής Ζάλγκιρις Κάουνας. Αντικατέστησε τον Γιώργο Πρίντεζη, ως τον νεότερο παίκτη του Ολυμπιακού που έπαιζε ποτέ σε αγώνα της Ευρωλίγκα. 

## Διεθνής σταδιοδρομία
Ο Νικολαΐδης ήταν μέλος των «μικρών» εθνικών ομάδων της Ελλάδας, με τις οποίες αγωνίστηκε στο Ευρωπαϊκό Πρωτάθλημα U16 του 2018 και στο Ευρωπαϊκό Πρωτάθλημα U18 του 2019. Καθώς και το 2025 με την εθνική ανδρών στα προκριματικά του Eurobasket. 

## Προσωπική ζωή
Ο πατέρας του Νικολαΐδη, Σωτήρης, είναι πρώην επαγγελματίας καλαθοσφαιριστής και νυν προπονητής. Κατά τη διάρκεια της συλλογικής σταδιοδρομίας του, ο πατέρας του Αλέξανδρου έπαιξε πέντε σεζόν στην Ευρωλίγκα, με τον ΠΑΟΚ και την ΑΕΚ. Ως νεαρός, το ίνδαλμα του Νικολαΐδη ήταν ο Βασίλης Σπανούλης. 

## Παραπομπές


## Εξωτερικοί σύνδεσμοι

* Προφίλ στο EuroLeague.net 
* Προφίλ στο Eurobasket.com 
* Προφίλ στο RealGM.com 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Ολυμπιακού Πειραιώς Β
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αμαρουσίου
Λόντι

Το **Λόντι** (ιταλικά: *Lodi*) είναι ιταλικός δήμος στην Επαρχία του Λόντι, στην περιφέρεια της Λομβαρδίας. Είναι έδρα της ομώνυμης επαρχίας.

Η πόλη ιδρύθηκε τις 3 Αυγούστου 1158 από τον Φρειδερίκο Βαρβαρόσσα, μετά την καταστροφή της αρχαίας πόλης Λάους Πομπήια, πρώην ρωμαϊκού δήμου και έπειτα έδρα επισκόπου. Κατά τη διάρκεια της αναγέννησης γνώρισε μεγάλη πολιτιστική ανάπτυξη, αφότου το 1454 υπογράφηκε στην πόλη η ειρήνη του Λόντι, ανάμεσα στα ιταλικά κράτη. Τις 10 Μαρτίου 1796 δόθηκε μάχη κοντά στο Λόντι ανάμεσα στον Ναπολέοντα και τις Αυστριακές δυνάμεις, η οποία έληξε με γαλλική νίκη.

Τον 21ο αιώνα η πόλη έχει εξελιχθεί σε σημαντικό οδικό κόμβο και βιομηχανικό κέντρο, με επίκεντρο τα καλλυντικά, τις χειροτεχνίες και τα γαλακτοκομικά. Είναι επίσης το κέντρο μια αγροτικής και κτηνοτροφικής περιοχής. Το Λόντι είναι έδρα του τεχνολογικού πάρκου του Παντάνο, το οποίο εξειδικεύεται στον τομέα της βιοτεχνολογίας και των αγροτικών προϊόντων.

## Αξιοθέατα
Τα σημαντικότερα αξιοθέατα της πόλης είναι η Πιάτσα ντελ Βιτόρια, η οποία έχει χαρακτηριστεί ως μία από τις ομορφότερες της Ιταλίας, με το καθεδρικό ναό, ο αναγεννησιακός ναός της Μπεάτα Βεργκίνε Ινκορονάτα, ο ναός του Σαν Φραντσέσκο, ο ναός της Σαντ'Αγκνέσε και το Παλάτσο Μοτσανίκα.

## Παραπομπές


### Πηγές
*  

## Εξωτερικοί σύνδεσμοι
*  

Κατηγορία:Δήμοι της Επαρχίας του Λόντι
Τόπλες

thumb|right|300px|Τόπλες γυναίκα στην παραλία.
**Τόπλες** (Topless) είναι ένας όρος αρχικά από την αγγλική γλώσσα που σημαίνει *χωρίς την κορυφή*, δηλαδή, χωρίς την ένδυση που καλύπτει τον κορμό. Ο όρος δηλώνει μια κατάσταση στην οποία μία γυναίκα είναι γυμνή από τη μέση επάνω, με τα στήθη εκτεθειμένα.

## Παραπομπές


Κατηγορία:Γύμνια
Κατηγορία:Μαστός
Το Σοκ

Η ταινία **Το Σοκ** (γαλλικά: Le Choc) είναι ένα θρίλερ δράσης Γαλλικής παραγωγής 1982 σε σκηνοθεσία Ρόμπιν Ντέιβις βασισμένο στο μυθιστόρημα "The Prone Gunman" του Ζαν Πατρίκ Ματσέτ. Στους πρωταγωνιστικούς ρόλους είναι οι: Αλέν Ντελόν, Κατρίν Ντενέβ και Φιλίπ Λεοτάρντ.

## Υπόθεση
Ο Μαρτίν Τεριέ, ένας πληρωμένος δολοφόνος αποφασίζει να σταματήσει αυτήν την δουλειά και να κάνει ένα νέο ξεκίνημα στη ζωή του. Τα αφεντικά του οργανωμένου εγκλήματος για τους οποίους ο Τεριέ δουλεύει, έχουν διαφορετική γνώμη καθώς ο Τεριέ γνωρίζει παρά πολλά και είναι ακόμα  χρήσιμος στην οργάνωση.

Ο Τεριέ παρόλα αυτά Θα εγκαταλείψει το Παρίσι για την Γαλλική ύπαιθρο όπου συναντά την ομόρφη Κλερ και οι δύο σύντομα ερωτεύονται. Ο Τεριέ στη συνέχεια μαθαίνει ότι οι εργοδότες του έχουν κλέψει όλα τα χρήματά του από την τράπεζα και του δίνουν ένα τελεσίγραφο, το οποίο είναι να κάνει μια τελευταία δουλειά γι 'αυτούς και να πάρει τα χρήματά του πίσω και να κερδίσει την ελευθερία του.

## Διανομή ρόλων

* Αλέν Ντελόν Martin Terrier / Christian
* Κατρίν Ντενέβ Claire
* Φιλιπ Λεοναρντ Félix
* Étienne Chicot Michel
* François Perrot Cox
* Stéphane Audran Jeanne Faulques 
* Féodor Atkine Borévitch, aka "Boro"
* Catherine Leprince Mathilde
* Jean-Louis Richard Maubert
* Franck-Olivier Bonnet Silvio
* Dany Kogan Rosana
* Myriam Pisacane The Blue Angel
* Isabelle Mergault The bank employee

## Υποδοχή
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 76%, με βάση 21 κριτικές και μέση βαθμολογία 8/10.

## Κριτικές

## Box office

## Παραγωγή
Η Κατρίν Ντενέβ είχε δηλώσει ότι δεν ήταν μια ευχάριστη εμπειρία η κινηματογράφηση.

## Παραπομπές


## Εξωτερικοί σύνδεσμοι
*  
* 
* 

Κατηγορία:Γαλλικές ταινίες της δεκαετίας 1980
Κατηγορία:Γαλλικές αστυνομικές ταινίες 
Κατηγορία:Γαλλόφωνες ταινίες 
Κατηγορία:Ταινίες του 1982 
Κατηγορία:Ταινίες βασισμένες σε μυθιστορήματα
Κατηγορία:Γαλλικές ταινίες δράσης
Καρολίνα του Παλατινάτου-Τσβάιμπρυκεν

Η **Καρολίνα** (γερμ. *Karoline von Pfalz-Zweibrücken*, 9 Μαρτίου 1721 - 30 Μαρτίου 1774) του Οίκου του Βίττελσμπαχ ήταν δούκισσα του Παλατινάτου-Τσβάιμπρυκεν και με το γάμο της έγινε λανδγραβίνη της Έσσης-Ντάρμστατ.

## Βιογραφία
Η *Ερριέττα Καρολίνα Χριστιανή Φιλιππίνη Λουίζα* ήταν το πρώτο παιδί και η πρώτη κόρη του Χριστιανού Γ΄ του Παλατινάτου-Τσβάιμπρυκεν και της Καρολίνας, κόρης του Λουδοβίκου Κράτο του Νασσάου-Ζάαρπρυκεν.

## Οικογένεια
Παντρεύτηκε το 1741 το Λουδοβίκο Θ΄ της Έσσης-Ντάρμστατ και είχε εννέα τέκνα:

* θνησιγενής γιος (7 Μαΐου 1742).
* Καρολίνα (1746 - 1821), παντρεύτηκε το Φρειδερίκο Ε΄ της Έσσης-Χόμμπουργκ.
* Φρειδερίκη Λουίζα (1751 - 1805), παντρεύτηκε το Φρειδερίκο Γουλιέλμο Β΄ της Πρωσίας.
* Λουδοβίκος Α΄ (1753 - 1830), Μέγας Δούκας της Έσσης.
* Αμαλία (1754 - 1832), παντρεύτηκε τον Κάρολο Λουδοβίκο της Βάδης.
* Βιλελμίνη Λουίζα (μετέπειτα ''Ναταλία Αλεξέγιεβνα'') (1755 - 1776), παντρεύτηκε τον Παύλο της Ρωσίας.
* Λουίζα (1757 - 1830), παντρεύτηκε τον Κάρολο Αύγουστο της Σαξονίας-Βαϊμάρης-Άιζεναχ.
* *Φρειδερίκος* Λουδοβίκος (1759 - 1802), στρατιωτικός, παντρεύτηκε μοργανατικά.
* Χριστιανός (1763 - 1830), στρατηγός της Ολλανδίας.

## Πρόγονοι





## Πηγές
* Philipp A. Pauli: Darmstadt: Eine historisch-topographische Skizze und Excursionen in die Umgegend. Will, 1815, S. 89.
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 93.

## Παραπομπές


Κατηγορία:Οίκος του Βίττελσμπαχ
Κατηγορία:Παλατινές κόμισσες του Τσβάιμπρυκεν
Χριστιανή Ερριέττα του Παλατινάτου-Τσβάιμπρυκεν

Η **Χριστιανή Ερριέττα** (γερμ. *Christiane Henriette von Pfalz-Zweibrücken*, 16 Νοεμβρίου 1725 - 11 Φεβρουαρίου 1816) από τον Οίκο του Βίτελσμπαχ ήταν κόρη του Δούκα του Παλατινάτου-Τσβάιμπρυκεν και με τον γάμο της έγινε πριγκίπισσα του Βάλντεκ & Πύρμοντ. 

## Βιογραφία
Ήταν το τέταρτο παιδί και η δεύτερη κόρη του Χριστιανού Γ΄ του Παλατινάτου-Τσβάιμπρυκεν και της Καρολίνας, κόρης του Λουδοβίκου Κράτο του Νασσάου-Σααρμπρύκεν.

## Οικογένεια
Παντρεύτηκε το 1741 τον εξάδελφό της Κάρολο Αύγουστο πρίγκιπα του Βάλντεκ & Πύρμοντ και είχε τέκνα:
* Κάρολος (1742 - 1756).
*Φρειδερίκος Κάρολος Αύγουστος (1743 - 1812), Πρίγκιπας του Βάλντεκ & Πύρμοντ.
* Χριστιανός Αύγουστος (1744 - 1798), στρατηγός του αυστριακού στρατού.
* Γεώργιος Α΄ (1747 - 1813), Πρίγκιπας του Βάλντεκ & Πύρμοντ.
** Γεώργιος Β΄ του Βάλντεκ και Πύρμοντ.
** Ματθίλδη (1801 - 1825), παντρεύτηκε τον Ευγένιο, Δούκα της Βυρτεμβέργης.
* Καρολίνα Λουίζα (1748 - 1782), παντρεύτηκε τον Πέτερ φον Μπίρον, Δούκα της Κουρλάνδης & Σεμιγαλλίας.
* Λουίζα (1751 - 1816), παντρεύτηκε τον Φρειδερίκο Αύγουστο του Νάσσαου-Ούσινγκεν.
* Λουδοβίκος (1752 - 1793), στρατηγός στη Γερμανία, απεβίωσε σε μάχη.

## Πρόγονοι





## Πηγές
* Joseph Heinrich Wolf: *Das Haus Wittelsbach: Bayern's Geschichte aus Quellen*, G. G. Zeh, 1847, p. 482
* Kerstin Merkel, Heide Wunder: *Deutsche Frauen der frühen Neuzeit*, Wissenschaftliche Buchgesellschaft, 2000, p. 211 ff.

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες του Βάλντεκ και Πύρμοντ
Κατηγορία:Παλατινές κόμισσες του Τσβάιμπρυκεν
Μαρία Αμαλία της Σαξονίας (1757-1831)

Η **Μαρία Αμαλία** (γερμ. *Maria Amalia von Sachsen*, 26 Σεπτεμβρίου 1757 - 20 Απριλίου 1831) του Οίκου των Βέττιν ήταν πριγκίπισσα της Σαξονίας και με το γάμο της έγινε δούκισσα του Παλατινάτου-Τσβάιμπρυκεν.

## Βιογραφία
Η *Μαρία Αμαλία Άννα Ιωσηφίνα Αντωνία Ιουστίνη Αυγούστα Ιαβερία Αλοϋσία Ιωάννα Νεπομυκήνη Μαγδαληνή Βαλπουργία Αικατερίνη* ήταν το έκτο παιδί και η πρώτη κόρη του Φρειδερίκου Χριστιανού της Σαξονίας και της Μαρίας Αντωνίας, κόρης του Καρόλου Ζ΄ της Αγίας Ρωμαϊκής Αυτοκρατορίας.

## Οικογένεια
Παντρεύτηκε το 1774 τον Κάρολο Β΄ Αύγουστο του Παλατινάτου-Τσβάιμπρυκεν. Απέκτησαν ένα γιο:

* Κάρολος Αύγουστος Φρειδερίκος (1776 - 1784).

## Πρόγονοι



## Πηγές
*  Lundy, Darryl. "The Peerage: Marie Amalie Anne Prinzessin von Sachsen". Retrieved 11 March 2010.
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 99.

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Αμαλία της Ισπανίας

Η **Αμαλία** (ισπαν. *Amalia de Borbón y Borbón-Dos Sicilia*s, 12 Οκτωβρίου 1834 - 27 Αυγούστου 1905) του Οίκου των Βουρβόνων-Ισπανίας ήταν πριγκίπισσα της Ισπανίας και με το γάμο της έγινε πριγκίπισσα της Βαυαρίας.

## Βιογραφία
Η *Αμαλία Φιλιπίννη δελ Πιλάρ* (= *του Στύλου*) *Βλασία Βονίσα Βίτα Ρίτα Λουτγάρδη Ρωμανή Ιουδαία Θαδδαία Αλβέρτη Ιωσηφίνα Άννα Ιωακείμη των Δώδεκα Αποστόλων Βονιφατία Δομινίκη Βίβιαν Βερενίκη* γεννήθηκε στο Βασιλικό Ανάκτορο της Μαδρίτης και ήταν το ενδέκατο παιδί και η έκτη κόρη του Φραγκίσκου δε Πάουλα του Κάδιθ και της Λουίζας Καρλόττας των Βουρβόνων, κόρης του Φραγκίσκου Α΄ των Δύο Σικελιών.

Το 1856 παντρεύτηκε τον Αδαλβέρτο της Βαυαρίας, με τον οποίο απέκτησε πέντε παιδιά.

Απεβίωσε σε ηλικία 70 ετών στο Ανάκτορο Νύμφενμπουργκ στο Μόναχο και ενταφιάστηκε στο Ναό του Αγίου Μιχαήλ της πόλης.

## Οικογένεια
Παντρεύτηκε τον Αδαλβέρτο της Βαυαρίας το 1856 και είχε πέντε τέκνα:
* Λουδοβίκος Φερδινάνδος (1859 - 1949), Πρίγκιπας της Βαυαρίας, παντρεύτηκε την εξαδέλφη του,  Μαρία δε λα Παθ της Ισπανίας, απέκτησε τρία παιδιά.
* Αλφόνσος (1862 - 1933), Πρίγκιπας της Βαυαρίας, παντρεύτηκε τη Λουίζα της Ορλεάνης, απέκτησε δύο παιδιά.
* Ισαβέλλα (1863 - 1924), παντρεύτηκε το Θωμά της Σαβοΐας-Γένουας, απέκτησε έξι παιδιά.
* *Ελβίρα* Αλεξάνδρα Μαρία Καικιλία Κλάρα Ευγενία (1868 - 1943), παντρεύτηκε το Ρούντολφ φον Βρίμπνα-Κάουνιτς-Ρήτμπεργκ-Κουέστενμπεργκ και Φρόιντενταλ, απέκτησε τρία παιδιά.
* *Κλάρα* Ευγενία Χριστίνα Γαβριηλία Αλεξάνδρα Αμαλία Μαρία Θηρεσία Ευφημία Ζηναΐδα (1874 - 1941), ηγουμένη του Αββαείου της Αγίας Άννας του Βύρτσμπουργκ, κυρία του Τάγματος της Βασίλισσας Μαρίας Λουίζας της Ισπανίας-Πάρμας.

## Πρόγονοι

## Πηγές
* Mateos Sainz de Medrano, Ricardo, The Unconventional Sisters of King Francisco de Asis of Spain, *European Royal History Journal* (Issue XXII, April 2001), pp. 18-19.

## Παραπομπές


Κατηγορία:Οίκος των Βουρβόνων-Ισπανίας
Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Ισπανίδες Ινφάντας
Μαρία Θηρεσία της Αυστρίας-Έστε (1849-1919)

Η **Μαρία Θηρεσία** (γερμ. *Maria Theresia von Austrice-Este*, 2 Ιουλίου 1849 - 3 Φεβρουαρίου 1919) του Οίκου των Αψβούργων-Έστε ήταν αρχιδούκισσα της Αυστρίας και πριγκίπισσα της Μόντενα και με το γάμο της έγινε βασίλισσα της Βαυαρίας.

## Βιογραφία
Η *Μαρία Θηρεσία Ερριέττα Δωροθέα* ήταν το μόνο τέκνο του Φερδινάνδου Καρόλου Βίκτωρα της Αυστρίας-Έστε, Πρίγκιπα της Μόντενα, και της Ελισάβετ Φραγκίσκης των Αψβούργων-Λωρραίνης, κόρης του Ιωσήφ της Αυστρίας, Παλατινού (Κόμη) της Ουγγαρίας.

## Οικογένεια
Παντρεύτηκε το 1868 το Λουδοβίκο Γ΄ της Βαυαρίας και είχε δεκατρία τέκνα:
* Ροβέρτος (1869 - 1955), Διάδοχος Πρίγκιπας της Βαυαρίας.
* Αδελγόνδη (1870 - 1958), παντρεύτηκε το Γουλιέλμο του Χοεντσόλλερν.
* Μαρία Λουδοβίκα Θηρεσία (1872 - 1954), παντρεύτηκε το Φερδινάνδο Πίο της Καλαβρίας.
* Κάρολος (1874 - 1927), Πρίγκιπας της Βαυαρίας.
* Φραγκίσκος (1875 - 1957), Πρίγκιπας της Βαυαρίας.
* Ματθίλδη (1877 - 1906), παντρεύτηκε το Λουδοβίκο Γάστωνα της Σαξονίας-Κοβούργου & Γκότα.
* Βόλφγκανγκ (1879 - 1895).
* Χιλδεγάρδη (1881 - 1948).
* Νοτβούργα (1883).
* Βιλτρούδη (1884 - 1975), παντρεύτηκε το Γουλιέλμο Κάρολο του Ούραχ, Βασιλιά της Λιθουανίας.
* Ελμτρούδη (1886 - 1977), Πριγκίπισσα της Βαυαρίας.
* Διητλίνδη (1888 - 1889).
* Γυνδελίνδη (1891 - 1983), παντρεύτηκε το κόμη Γιόχαν Γκέοργκ του Πρέυζινγκ-Λίχτενεγκ-Μος.

## Πηγές
* Schad, Martha. *Bayerns Königinnen*. Regensburg: Friedrich Pustet, 1992. Includes a 75-page chapter on Marie Therese.
* Beckenbauer, Alfons. *Ludwig III. von Bayern, 1845-1921, Ein König auf der Suche nach seinem Volk*. Regensburg: Friedrich Pustet, 1987. The standard modern biography of Marie Therese's husband.
* Glaser, Hubert. *Ludwig III. König von Bayern: Skizzen aus seiner Lebensgeschichte*. Prien: Verkerhrsverband Chiemsee, 1995. An illustrated catalogue of an exhibition held in Wildenwart in 1995.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες της Μόντενα
Αντελγκούντε της Βαυαρίας

Η **Αδελγόνδη** (γερμ. *Adelgunde von Bayern*, 19 Μαρτίου 1823 - 29 Οκτωβρίου 1914) του Οίκου του Βίττελσμπαχ ήταν πριγκίπισσα της Βαυαρίας και με το γάμο της έγινε αρχιδούκισσα της Αυστρίας-Έστε και δούκισσα της Μόντενα και του Ρέτζο. 

## Βιογραφία
Η *Αδελγόνδη Αυγούστα Καρλόττα Καρολίνα Ελισάβετ Αμαλία Μαρία Σοφία Λουίζα* γεννήθηκε στο Βύρτσμπουργκ ήταν το έκτο (πέμπτο επιβιώσαν) παιδί και η δεύτερη κόρη του Λουδοβίκου Α΄ της Βαυαρίας και της Θηρεσίας, κόρης του Φρειδερίκου της Σαξονίας-Χίλντμπουργκχαουζεν (μετέπειτα ''Σαξονίας-Αλτεμβούργου''). Ήταν, επίσης, νεότερη αδελφή του Όθωνος, Βασιλιά της Ελλάδας, και του Μαξιμιλιανού Β΄ της Βαυαρίας.

Όπως και τα αδέλφια της, ήταν Καθολική και ως κόρη του Βασιλιά της Βαυαρίας ήταν περιζήτητη νύφη. Τελικά, παντρεύτηκε το Φραγκίσκο της Αυστρίας-Έστε, γιο του Φραγκίσκου Δ΄ της Μόντενα, στο Ανακτορο του Μονάχου το 1842 και έλαβε τον τίτλο της *[[Αρχιδούκας|αρχιδούκισσας]] της [[Αυστρία|Αυστρίας]]*. Το 1846 έγινε δούκισσα της Μόντενα και του Ρέτζο, αλλά λόγω των επαναστάσεων του 1848 το ζεύγος αναγκάστηκε να εγκαταλείψει τη Μόντενα. Το ίδιο έτος απέκτησε μια κόρη που πέθανε σε ηλικία 9 μηνών. Το 1849 επέστρεψαν συνοδεία αυστριακού στρατού.

Το 1859 ο σύζυγός της παραιτήθηκε λόγω της Ιταλικής Ενοποίησης και το ζεύγος μετακόμισε στη Βιέννη, όπου έμεναν στο Παλάτι Μόντενα. Τα καλοκαίρια έμεναν στο Κάστρο Βίλντενβαρτ στο Κίμγκαου της Βαυαρίας και ενίοτε στο Κάστρο Σάρβαρ στην Ουγγαρία. Το 1875 ο Φραγκίσκος απεβίωσε σε ηλικία 56 ετών.

Όταν ο αδελφός της, Λεοπόλδος, έγινε αντιβασιλέας της Βαυαρίας το 1886, η Αδελγόνδη έγινε η δύναμη πίσω από το θρόνο λόγω της ισχυρής επιρροής της στο Λεοπόλδο και έμεινε γνωστή στη βαυαρική Αυλή ως "θεία Μόντενα". 

Απεβίωσε το 1914 σε ηλικία 91 ετών στο Μόναχο και ενταφιάστηκε στην Αυτοκρατορική Κρύπτη της Βιέννης.

## Οικογένεια
Παντρεύτηκε το 1842 το Φραγκίσκο Ε΄  της Μόντενα. Απέκτησαν μια κόρη:

* *Άννα Βεατρίκη* Θηρεσία Μαρία (1848 - 1849).

## Πίνακας προγόνων



## Πηγές
* Giornale della Reale Ducale Brigata Estense, *Ristampa anastatica Aedes Muratoriana*, Modena 1977
* Gian Carlo Montanari, *I Fedelissimi del Duca – La Brigata Estense*, Edizioni il Fiorino, Modena 1995
* Elena Bianchini Braglia, *In esilio con il Duca, Il Cerchio Iniziative Editoriali*, Rimini 2007. ISBN 88-8474-134-3
* Nicola Guerra, "I filoestensi apuani durante il processo di unita' nazionale" in *Rassegna storica* Toscana, 2003

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Αυστρίας
Κατηγορία:Πριγκίπισσες της Βαυαρίας
Κατηγορία:Βαυαροί ευγενείς
Κατηγορία:Δούκισσες της Μόντενα
Κατηγορία:Δούκισσες του Ρέτζο
Χίλντεγκαρτ της Βαυαρίας

Η **Χιλδεγάρδη** (γερμ. *Hildegard*, 19 Ιουνίου 1825 - 2 Απριλίου 1864) του Οίκου του Βίττελσμπαχ ήταν πριγκίπισσα της Βαυαρίας και με το γάμο της έγινε δούκισσα του Τέσσεν.

## Βιογραφία
Η *Χιλδεγάρδη Λουίζα Καρλόττα Θηρεσία Φρειδερίκη* ήταν το έβδομο παιδί και η τέταρτη κόρη του Λουδοβίκου Α΄ της Βαυαρίας και της Θηρεσίας των Βέττιν, κόρης του Φρειδερίκου της Σαξονίας-Χίλντμπουργκχαουζεν (μετά της Σαξονίας-Αλτεμβούργου). Ήταν νεότερη αδελφή του Όθωνα, Βασιλιά της Ελλάδας.

## Οικογένεια
Παντρεύτηκε το 1844 τον Αλβέρτο της Αυστρίας, Δούκα του Τέσσεν, και είχε τέκνα:
* Μαρία Θηρεσία (1845 - 1927), παντρεύτηκε το Φίλιππο της Βυρτεμβέργης.
**Κάρολος Αλβέρτος* Λουδοβίκος (1847 - 1848).
* Ματθίλδη (1849 - 1867).

## Πίνακας προγόνων



## Πηγές
* Robert A. Kann, *A History of the Habsburg Empire 1526–1918*. Berkeley: University of California Press, 1974.
* George R. Marek, *The Eagles Die: Franz Joseph, Elisabeth, and Their Austria*. New York: Harper & Row, 1974. ISBN 978-0-246-10880-7
* Frederic Morton, *A Nervous Splendour. Vienna 1888–1889*. London: The Folio Society, 2006 (first published in 1979).

## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Πριγκίπισσες της Αυστρίας
Τζων Θ. Χάφτον

Ο σερ **Τζων Θήοντορ Χάφτον** (*John Theodore Houghton*, 30 Δεκεμβρίου 1931 - 15 Απριλίου 2020) ήταν Ουαλός φυσικός της ατμόσφαιρας, μετεωρολόγος και στέλεχος της βραβευμένης με Βραβείο Νόμπελ Ειρήνης Διακυβερνητικής Επιτροπής για την Αλλαγή του Κλίματος (IPCC). Υπήρξε ο βασικός συντάκτης των τριών πρώτων αναφορών της IPCC. Διετέλεσε επιπλέον Γενικός Διευθυντής της βρετανικής Μετεωρολογικής Υπηρεσίας (Met Office), όπου ίδρυσε το «Κέντρο Χάντλεϋ για την πρόβλεψη και την έρευνα του κλίματος», και καθηγητής της φυσικής της ατμόσφαιρας στο Πανεπιστήμιο της Οξφόρδης.

## Βιογραφικά
Ο Χάφτον γεννήθηκε στο χωριό Ντίσερθ (Dyserth) της Ουαλίας και μετακόμισε μαζί με την οικογένειά του στην πόλη Ρυλ όταν ήταν δύο ετών. Στο εκεί σχολείο ανεκάλυψε το ενδιαφέρον του για την επιστήμη. Συνέχισε τις σπουδές του στο Κολέγιο του Ιησού του Πανεπιστημίου της Οξφόρδης Ανατράφηκε από πιστούς Χριστιανούς γονείς και διετήρησε την ισχυρή χριστιανική του πίστη σε όλη τη ζωή του, θεωρώντας ότι οι φυσικές επιστήμες και ο Χριστιανισμός αλληλοενισχύονται και ότι υπάρχει ισχυρός σύνδεσμος μεταξύ Χριστιανισμού και προστασίας του περιβάλλοντος. Ήταν πρεσβύτερος στην Πρεσβυτεριανή Εκκλησία του ουαλικού χωριού Αμπεντέβι (Aberdyfi).

Πέθανε από COVID-19 στις 15 Απριλίου 2020.
## Παραπομπές


Κατηγορία:Βρετανοί μετεωρολόγοι
Ζονζάκ

Το **Ζονζάκ** (γαλλικά: *Jonzac*) είναι κοινότητα στη νοτιοδυτική Γαλλία, στο νότιο τμήμα του νομού Σαράντ-Μαριτίμ στη διοικητική περιοχή Νέα Ακουιτανία. Είναι μία από τις 4 υπονομαρχίες του νομού.

Έχει πληθυσμό 3.432 κατοίκους (απογραφή του 2017) και είναι το κέντρο της ευρύτερης περιοχής με 6.393 κατοίκους (απογραφή του 2010).

Το Ζονζάκ είναι κέντρο υδατοθεραπείας και δυναμικό τουριστικό κέντρο. Έχει απευθείας σιδηροδρομική σύνδεση με το σταθμό Μπορντώ-Σαιν-Ζαν.

Οι κάτοικοι ονομάζονται Ζονζασαί (ζ).

## Περιγραφή
αριστερά|μικρογραφία|250x250εσ|Το Ζονζάκ βρίσκεται στο νότιο τμήμα του ποταμού Σένι
Η πόλη είναι χτισμένη στις όχθες του ποταμού Σένι, παραπόταμου του ποταμού Σαράντ, που διασχίζει την πόλη δημιουργώντας μαιάνδρους. Δημιουργήθηκε αρχικά σε δύο λόφους στη δεξιά όχθη, όπου βρίσκονται τα δύο κύρια μνημεία: η εκκλησία Σαιν-Ζερβαί-Σαιν-Προταί και το κάστρο, το οποίο στεγάζει το Δημαρχείο και την Υπονομαρχία.

Η απόσταση από την πρωτεύουσα της Σαράντ-Μαριτίμ Λα Ροσέλ είναι 117 χιλιόμετρα (σε ευθεία γραμμή) και από το Μπορντώ, πρωτεύουσα της Νέας Ακουιτανίας, είναι 87 χλμ.

Διοικητικό κέντρο και ιδιαίτερα δραστήρια εμπορική πόλη, είναι μία από τις 4 υπονομαρχίες του νομού Σαράντ-Μαριτίμ, οι άλλες είναι οι κοινότητες Ροσφόρ, Σαιντ και Σαιν-Ζαν ντ'Ανζελί. Βρίσκεται στην περιοχή της παλαιάς γαλλικής επαρχίας Σαιντόνζ και η τοπική παραδοσιακή γλώσσα είναι μια διάλεκτος της οξιτανικής, τα σαιντονγκαί.

Έχει πληθυσμό 3.432 κατοίκους (απογραφή του 2017) και είναι το κέντρο της ευρύτερης περιοχής με 6.393 κατοίκους (απογραφή του 2010).

Στο Ζονζάκ έχει δημιουργηθεί κέντρο υδατοθεραπείας (σπα) από το 1986, η πόλη διαθέτει ένα πολιτιστικό κέντρο, πολυάριθμες αθλητικές εγκαταστάσεις, έναν κινηματογράφο, ένα καζίνο και ένα κέντρο αναψυχής, τα οποία την καθιστούν δημοφιλή τουριστικό προορισμό. Από το 2015, ανήκει στις *Πιο όμορφες παρακάμψεις της Γαλλίας*.

## Αξιοθέατα
μικρογραφία|250x250εσ|Η εκκλησία Σαιν-Ζερβαί-Σαιν-Προταί
Χάρη στο κάστρο του, το Ζονζάκ είναι μέρος της Ιστορικής διαδρομής των θησαυρών της Σαιντόνζ.

* Η εκκλησία Σαιν-Ζερβαί-Σαιν-Προταί χρονολογείται πιθανότατα από τον 10ο αιώνα. Πολυάριθμοι τάφοι με πέτρινα φέρετρα από την εποχή των Μεροβιγγίων αποκαλύφθηκαν στο προαύλιο το 2008 και το 2009.

* Το κάστρο του Ζονζάκ, τώρα έδρα των διοικητικών αρχών. Ένας από τους πύργους λειτουργεί ως καμπαναριό και είναι ορατός από μακριά.
* Το μοναστήρι των Καρμελιτών, σήμερα πολιτιστικό κέντρο στο οποίο στεγάζεται ένα μουσείο τοπικής αρχαιολογίας.
* Η σκεπαστή αγορά
* Η παλιά πύλη της πόλης
* Οι ιαματικές πηγές

Αρχείο:Jonzac porte vieille ville.jpg|Η παλιά πύλη
Αρχείο:Cloitre des carmes jonzac.jpg|Το μοναστήρι των Καρμελιτών
Αρχείο:Jonzac1.10.JPG|Η καλυμμένη αγορά
Αρχείο:Mediatheque jonzac.jpg|Η βιβλιοθήκη
Αρχείο:Jonzac 17 Armoiries ville XIXe 2013.jpg|Το έμβλημα της πόλης στην πύλη του κάστρου


## Παραπομπές


## Εξωτερικοί σύνδεσμοι
* Η ιστοσελίδα της πόλης  (γαλλικά)
* Η ιστοσελίδα του Γραφείου Τουρισμού (γαλλικά, ισπανικά)

Κατηγορία:Πόλεις της Γαλλίας
Κατηγορία:Πόλεις της Πουατού-Σαράντ
Γενέθλια

μικρογραφία|250x250εσ|Γενέθλια τούρτα
μικρογραφία|250x250εσ|Παιδικό πάρτι γενεθλίων
Τα **γενέθλια** είναι η επέτειος της γέννησης ενός ατόμου. Μεταφορικά ο όρος χρησιμοποιείται και για την επέτειο από την ίδρυση ενός θεσμού ή ιδρύματος. Τα γενέθλια των ανθρώπων γιορτάζονται σε πολλούς πολιτισμούς, συχνά με δώρα, κάρτες γενεθλίων, πάρτι γενεθλίων ή ιεροτελεστίες.

Πολλές θρησκείες γιορτάζουν τα γενέθλια των ιδρυτών τους (ή θρησκευτικών προσώπων) με ειδικές αργίες (π.χ. Χριστούγεννα, Μολίντ, Γενέθλια του Βούδα και Κρίσνα Τζανμαστάμι).

Υπάρχει μια διάκριση μεταξύ των γενεθλίων και της ημερομηνίας γέννησης: Τα γενέθλια είναι μια ημέρα που εμφανίζεται κάθε χρόνο, εξαιρουμένης της 29ης Φεβρουαρίου, ενώ η ημερομηνία γέννησης είναι η ακριβής ημερομηνία γέννησης ενός ανθρώπου (π.χ. 15 Ιανουαρίου 2001).

«Η έννοια του εορτασμού γενεθλίων απείχε πολύ από τις ιδέες των Χριστιανών αυτής της περιόδου γενικά».—Γενική Ιστορία της Χριστιανικής Θρησκείας και Εκκλησίας (Allgemeine Geschichte der christlichen Religion und Kirche), 1842, Τόμ. 1, σ. 518.

«Οι μεταγενέστεροι Εβραίοι θεωρούσαν τον εορτασμό γενεθλίων μέρος της ειδωλολατρικής λατρείας, και η άποψη αυτή επιβεβαιωνόταν πλήρως από τα όσα έβλεπαν να γίνονται συνήθως στις γιορτές των γενεθλίων».—Το Αυτοκρατορικό Λεξικό της Βίβλου ([The Imperial Bible-Dictionary] Λονδίνο, 1874), επιμέλεια Πάτρικ Φέρμπερν, Τόμ. 1, σ. 225.

«Η Χριστιανική Εκκλησία . . . δε δέχθηκε τη γιορτή των γενεθλίων, συνηθισμένη τόσο στους Ειδωλολάτρες. . . . Μόνο από τον 4ο αι. και μετά έκαναν την εμφάνισή τους . . . γενέθλιες ημέρες».—Υδρία, Εταιρεία Ελληνικών Εκδόσεων, Τόμ. 17, σ. 25.

Κατηγορία:Εορτές
Κουνελονήσι Μυκόνου

Το **Κουνελονήσι** ή **Σχίνος** είναι μικρή ακατοίκητη βραχονησίδα δυτικά της Μυκόνου. Βρίσκεται βορειοανατολικά της Ρήνειας και είναι προστατευόμενος αρχαιολογικός χώρος και ζώνη ειδικής προστασίας ενταγμένο στο δίκτυο Natura 2000.

Κατά τον Σίμο Μενάρδο, η ονομασία του πιθανότατα οφείλεται στα κουνέλια που βρίσκονταν στο νησί. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Πάνω στη νησίδα υπάρχει ξωκλήσι αφιερωμένο στον Άγιο Νικόλαο.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Ερνέστο Γκαρσία

Ο **Ερνέστο Γκαρσία** (26 Φεβρουαρίου 1884 – 28 Ιανουαρίου 1955) ήταν πολιτικός του Μεξικού που συμμετείχε ως στρατιώτης στη Μεξικανική Επανάσταση και τη Μάχη του Zacatecas, που υπηρετούσε κάτω από το βαθμό του συνταγματάρχη .  

## Πρόωρη ζωή και στρατιωτικά χρόνια
Ο Ερνέστο Γκαρσία γεννήθηκε στις 26 Φεβρουαρίου 1884 κοντά στο Nieves, Zacatecas ως το δεύτερο από τα επτά παιδί του Χοσέ Γκαρσία (1855–1935). Βαφτίστηκε δώδεκα ημέρες αργότερα στις 9 Μαρτίου στην Καθολική Εκκλησία της Santa María de las Nieves.  Μετά το θάνατο του Castañeda από την ασθένεια, η García παντρεύτηκε και πάλι με τον Ignacia Balderas Martínez το 1897 και είχε τέσσερα περισσότερα παιδιά πριν πεθάνει το 1901. Το 1910, ξέσπασε η μεξικανική επανάσταση, προτρέποντας τον νεότερο Γκαρσία να προσέλθει και να βοηθήσει στην υπόθεση. Συνολικά, συμμετείχε σε 29 στρατιωτικές ενέργειες (συμπεριλαμβανομένης της Μάχης του Zacatecas ), ανεβαίνοντας στις τάξεις και κερδίζοντας τον βαθμό του συνταγματάρχη μέσα από το θάρρος και την ανδρεία του. 

## Αργότερα ζωή και θάνατος
Λίγες μέρες μετά τη μάχη του Zacatecas, επέστρεψε στην Nieves και παντρεύτηκε τη Luciana Segura Burciaga (1890–1942) στις 15 Ιουλίου 1914 (η οποία ήταν την ίδια ημέρα που ο πρόεδρος Victoriano Huerta παραιτήθηκε μετά την ήττα του Ομοσπονδιακού Στρατού στη μάχη του Zacatecas).  Το 1930 ο Γκαρσία εκλέχτηκε για πρώτη φορά ως ένας από τους πολλούς όρους ως δημοτικός πρόεδρος του δήμου Nieves (ο οποίος από το 1963 ήταν ο δήμος του στρατηγού Francisco R. Murguía). Αφού πέθανε ο Σέγκουρα χωρίς να έχει πάρει παιδιά, η Γκαρσία παντρεύτηκε τη Ρόζα Χερνάντεζ Ντελγάδο (1914-–1978) στις 10 Φεβρουαρίου 1943, ηλικίας 58 και 28, αντίστοιχα.  Κατά τη διάρκεια του γάμου τους, είχαν 7 παιδιά, 3 από τα οποία ζουν και ζουν στο Μεξικό από το 2020. Στις 28 Ιανουαρίου 1955, ο Γκαρσία πέθανε από πνευμονία στην ηλικία των 70 ετών. Είναι διεσπαρμένος στο δημοτικό νεκροταφείο.  

## Παραπομπές


Κατηγορία:Μεξικανοί πολιτικοί
Μεγάλος Ρευματιάρης Μυκόνου

O **Μεγάλος Ρευματιάρης** είναι μικρή ακατοίκητη βραχονησίδα ανάμεσα στη Δήλο και τη Ρήνεια. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Σε κοντινή απόσταση βρίσκεται και η βραχονησίδα Μικρός Ρευματιάρης.

Κατά τον Σίμο Μενάρδο, η ονομασία του οφείλεται στα θαλάσσια ρεύματα της περιοχής στην οποία βρίσκεται. Η νησίδα αποτελεί προστατευόμενο βιότοπο ενταγμένο στο δίκτυο Natura 2000 και προστατευόμενο αρχαιολογικό χώρο.

Στον Μεγάλο Ρευματιάρη διατηρούνται ερείπια ελληνιστικού ναού και παλαιοχριστιανικής τρίκλινης βασιλικής, ενώ στην αρχαιότητα στο νησί λατρευόταν η Εκάτη.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου

Κατηγορία:Βραχονησίδες της Μυκόνου
Κατηγορία:Αρχαιολογικοί τόποι στη Μύκονο